8. ΒΑΣΙΛΙΚΟΝ ΔΙΑΤΑΓΜΑ της 22/31 Μαΐου 1954 Περί επεκτάσεως του εν Δραπετσώνι Ελευθέρου Τελωνειακού Συγκροτήματος της Ανωνύμου Ελληνικής Εταιρείας πετρελαίων «ΠΟΥΡΦΙΝΑ». Έχοντες υπ’ όψει το άρθρ. 4 του Νόμ. 436/1914 «περί δασμολογικής αφομοιώσεως των Νέων Χωρών» και το άρθρ. 12 του Νόμ. 390/1914 «περί Ελευθέρας Ζώνης Θεσσαλονίκης» προτάσει του επί των Οικονομικών Υπουργού μετά γνώμην του Συμβουλίου Επικρατείας υπ’ αριθ. 158/24 Μαρτ. 1954, απεφασίσαμεν και διατάσσομεν: Άρθρ.1.-1.Επιτρέπεται εις την Ανώνυμον Ελληνικήν Εταιρείαν Πετρελαίων «ΠΟΥΡΦΙΝΑ» ή χρησιμοποίησις των ανεγερθεισών εν Δραπετσώνι δυνάμει των υπ’ αριθ. 84420/19 Φεβρ. 1952 και 33070/2.5.52 αποφάσεων του Υπουργείου Βιομηχανίας, νέων εγκαταστάσεων «δεξαμενών» δια την ελευθέραν αποταμίευσιν και κατεργασίαν των υπό των κειμένων διατάξεων οριζομένων ειδών. Αι εγκαταστάσεις αύται, μετά των ήδη λειτουργουσών τοιούτων δυνάμει του από 17 Μαρτ. 1952 Β.Δ/τος, αναγνωρίζονται ως ενιαίον Τελωνειακόν Συγκρότημα. Άρθρ.2.-Η Εταιρεία «ΠΟΥΡΦΙΝΑ» οφείλει να συμμορφωθή προ της ενάρξεως λειτουργίας των νέων της εγκαταστάσεων, προς τα οριζόμενα υπό των άρθρ. 4 και 9 του από 18 Απρ. 1920 Δ/τος «περί εγκαταστάσεως εν Δραπετσώνι Πειραιώς δεξαμενών κλπ.» (ΦΕΚ 91/1920). Άρθρ.3.-Το από 14 Ιουλ. 1937 Β.Δ/μα «περί κανονισμού λειτουργίας των εν Δραπετσώνι Ελευθέρων Τελωνειακών Συγκροτημάτων» ως τούτο συνεπληρώθη δια των από 18 Νοεμ. 1937 (ΦΕΚ 479/1937) και από 16 Φεβρ. 1952 (ΦΕΚ 39/1952) ομοίων ως και το από 18 Απρ. 1920 τοιούτον «περί εγκαταστάσεως εν Δραπετσώνι Πειραιώς δεξαμενών κλπ. υπό της Εταιρείας ΣΤΑΝΤΑΡ ΟΙΛ ΚΟΜΠΑΝΥ» (ΦΕΚ 91/1920) ισχύουσιν και δια τας νέας τοιαύτας εγκαταστάσεις. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Η εδαφική έκτασις του ανωτέρω συγκροτήματος περιωρίσθη εις 458,80 Μ2 δια του Β.Δ. 25 Ιουν./9 Ιουλ. 1957, ένθα καθορίζονται και τα σύνορα αυτής. Περαιτέρω επεξετάθη αύτη κατά 506,00 Μ 2 δια του Β.Δ. 305 της 29 Μαρτ./26 Μαΐου 1967 (ΦΕΚ Α΄ 83), ένθα καθορίζονται ομοίως και τα σύνορα αυτής. 